Na podlagi 8. člena Zakona o volilni in referendumski kampanji (Uradni list RS, št. 41/07, 103/07, 105/08, 11/11, 28/11, 98/13) in 31. člena Statuta občine Gorenja vas – Poljane (Uradni list RS, št. 85/13) objavljam

**pogoje za pridobitev pravice do uporabe**

**plakatnih mest v občini Gorenja vas - Poljane**

**v času kampanje za volitve predsednika republike**

1. Občina Gorenja vas - Poljane bo zagotovila organizatorjem kampanje za volitve predsednika republike Slovenije (v nadaljevanju: organizatorji), ki bodo 22. oktobra 2017, izključno brezplačna plakatna mesta za lepljenje in nameščanje plakatov z volilnimi sporočili (v nadaljevanju: plakati).
2. Organizatorji vlogo za pridobitev pravice do uporabe plakatnih mest, v kateri navedejo želeno število plakatnih mest, dimenzijo plakatov in njihovo količino, pošljejo najkasneje do **28. 9. 2017** na naslov: Občina Gorenja vas - Poljane, Poljanska cesta 87, 4224 Gorenja vas.
3. Občina Gorenja vas - Poljane bo zbrala vloge organizatorjev in zagotovila vsem organizatorjem enakopravnost pri nameščanju plakatov na plakatnih mestih, ter tako omogočila osnovno informiranje občanov.
4. Organizatorji plakatiranja plakate dostavijo na sedež občinske uprave občine Gorenja vas – Poljane, ki plakate potrdi in poskrbi za njihovo namestitev ter odstranjevanje. Organizatorji ne smejo sami nameščati plakatov na občinska plakatna mesta.
5. Plakatiranje bo možno **od 9. 10. 2017 do 20. 10. 2017, do 24.00 ure**.

Datum: 11. septembra 2017

Številka: 041-1/2017-001

Milan Čadež

Župan